O 29 de mayo de 1985 se disputó a final entre a Juventus FC, qui veniba de ganar a Copa d'a UEFA de 1977, a Recopa y Supercopa d'Europa de 1984 (ista zaguera frent a o mesmo Liverpool FC) y o Liverpool FC. L'equipo anglés plegaba a la final un anyo dimpués, encara que a la fin s'imposó l'equipo italiano con un gol de Michel Platini. Ixe día, antes d'o partiu, se produció una trachedia provocada por una avalancha de hooligans angleses que provocó o derrumbe d'una d'as paretz d'o Estadio d'Heysel, en Bruselas. L'incidente causó 39 victimas mortals, 34 d'as qualas yeran seguidores italians d'a Juventus. a Trachedia d'Heysel, como se conoixe a ixe desafortunau suceso, suposó a expulsión d'os clubs angleses d'as competicions europeas entre cinco anyos, y a o Liverpool FC entre 10 anyos, encara que a la fin solament estió seis anyos sin poder participar en Europa.